ЩIэблэр фIым хуагъасэ
Джэрмэншык дэт спорт IуэхущIапIэм щылажьэ гъэсакIуэхэм я зэфIэкI псори ирахьэлIэ щIэблэ узыншэ диIэным.
Мы IэнатIэм и унафэщI Апажэ Рашид зэрыжиIэмкIэ, къуажэм дэсщ ехъулIэныгъэ хъарзынэхэр къэзыгъэлъагъуэ спортсмен ныбжьыщIэхэр. ЩIыпIэ зэпеуэхэм я мызакъуэу, ахэр хэтщ икIи нэхъыфIхэм ящыщу зыкъыщагъэлъагъуэ район, республикэ зэхьэзэхуэхэми. — БэнэкIэ хуитым, боксым, топ джэгукIэхэм, атлетикэ псынщIэм ди сабийхэр дебгъэхьэхыфынущ, я узыншагъэри иригъэфIэкIуэнущ, ауэ дэ зэи зыщыдгъэгъупщэркъым гъэсэныгъэ тэмэм ябгъэдэлъхьэн зэрыхуейри. Сэ шэч къытесхьэркъым, спортым дихьэха цIыхур сыт хуэдэ IэщIагъэми фIыуэ зэрыхэзэгъэнум, — жиIащ унафэщIым.
Шэрэдж Дисэ.
